CELEX: 62016CA0125
Language: ro
Date: 2017-09-21 00:00:00
Title: Cauza C-125/16: Hotărârea Curții (Camera a treia) din 21 septembrie 2017 (cerere de decizie preliminară formulată de Prim’Awla tal-Qorti Ċivili – Malta) – Malta Dental Technologists Association, John Salomone Reynaud/Superintendent tas-Saħħa Pubblika, Kunsill tal-Professjonijiet Kumplimentari għall-Mediċina (Trimitere preliminară — Directiva 2005/36/CE — Recunoașterea calificărilor profesionale — Tehnicieni proteziști-orteziști — Condiții de exercitare a profesiei în statul membru gazdă — Cerința intermedierii obligatorii de către un medic dentist — Aplicarea acestei cerințe în privința tehnicienilor proteziști-orteziști clinici care își exercită profesia în statul membru de origine — Articolul 49 TFUE — Libertatea de stabilire — Restricţie — Justificare — Obiectiv de interes general de a asigura protecția sănătății publice — Proporționalitate)

20.11.2017   
            
            
               RO
            
            
               Jurnalul Oficial al Uniunii Europene
            
            
               C 392/7
            
         Hotărârea Curții (Camera a treia) din 21 septembrie 2017 (cerere de decizie preliminară formulată de Prim’Awla tal-Qorti Ċivili – Malta) – Malta Dental Technologists Association, John Salomone Reynaud/Superintendent tas-Saħħa Pubblika, Kunsill tal-Professjonijiet Kumplimentari għall-Mediċina
   (Cauza C-125/16) (1)
   
   ((Trimitere preliminară - Directiva 2005/36/CE - Recunoașterea calificărilor profesionale - Tehnicieni proteziști-orteziști - Condiții de exercitare a profesiei în statul membru gazdă - Cerința intermedierii obligatorii de către un medic dentist - Aplicarea acestei cerințe în privința tehnicienilor proteziști-orteziști clinici care își exercită profesia în statul membru de origine - Articolul 49 TFUE - Libertatea de stabilire - Restricţie - Justificare - Obiectiv de interes general de a asigura protecția sănătății publice - Proporționalitate))
   (2017/C 392/10)
   Limba de procedură: malteza
   
      Instanța de trimitere
   
   Prim’Awla tal-Qorti Ċivili
   
      Părțile din procedura principală
   
   
      Reclamanți: Malta Dental Technologists Association, John Salomone Reynaud
   
      Pârâți: Superintendent tas-Saħħa Pubblika, Kunsill tal-Professjonijiet Kumplimentari għall-Mediċina
   
      Dispozitivul
   
   Articolul 49 TFUE, articolul 4 alineatul (1), precum și articolul 13 alineatul (1) primul paragraf din Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale, astfel cum a fost modificată prin Directiva 2013/55/UE a Parlamentului European și a Consiliului din 20 noiembrie 2013, trebuie interpretate în sensul că nu se opun unei reglementări a unui stat membru precum cea în discuție în litigiul principal, care prevede că activitățile de tehnician protezist-ortezist trebuie să fie exercitate în colaborare cu un medic dentist, în măsura în care această cerință este aplicabilă, conform reglementării menționate, în privința tehnicienilor proteziști-orteziști clinici care și-au obținut calificările profesionale într-un alt stat membru și care doresc să își exercite profesia în acest prim stat membru.
   
      (1)  JO C 191, 30.5.2016.